# Aigas Vivas (Gard)

Aigaviva ò Aigas Vivas o Aiga Viva, Aigaviva (Aigues-Vives en francés) es una comuna lengadociana situada dins lo departament de Gard e la region d'Occitània, ancianament de Lengadòc-Rosselhon.

## Geografia
### Perimètre dau territòri

Comunas confrontantas de Aigas Vivas :
| Aubais | Congènhas Cauviçon | |
| | | Mus |
| Galargues | Aimargues | Codonhan |

## Toponimia
### Aigas Vivas

Aigas Vivas es atestat en 1099, Aquaviva. Aigasvivas ven del latin aqua, « aiga » e viva (parièr en occitan) o de lors resultats en latin vulgar e en occitan, lo tot al plural.
Aig(u)a(s)viva(s) es un sintagma espandit coma toponime mai que mai en occitanoromanic (i a pas d'exemple, per las comunas o los municipis, d' *Aguaviva en iberoromanic o d' *Eauxvives en galloromanic; vertat es qu'en espanhòl o en portugués, l'adjectiu seriá diferent). Es mai que mai al plural, benlèu pas dempuèi l'origina, mès demòra al singular dins Aiguaviva de la Selva e Aiguaviva de Bergantes, los municipis catalans (lo monestier d'Aigües Vives, a Carcaixent, al País Valencian, usa çaquelà del plural). Lo nom demanda pas de traduccion e pòt èsser motivat per la preséncia de rius, de fonts, o de rius que naisson de fonts; en mai del sens literal e concret, la motivacion del nom poguèt èsser son aspècte melioratiu o valorizant : es benlèu pas per azard se, almens per las comunas e municipis, se tròba sonque en clima mediterranèu o oceanic d'influéncia mediterranèa e s'es absent de Lemosin, d'Auvèrnhe e de Gasconha, que l'aiga i manca pas. Dins la practica, se limita (totjorn per las comunas o municipis), al catalan, al lengadocian meridional e oriental e aicí a la broá del provençal : a donc un caractèr regional net.

### Pataranum

I a un cementèri de Pataran al sud-èst de la comuna, près d'un luòc ont se trobèron de vestigis arqueologics. Lo nom de Pataranum es atestat en 1434 e los abitants d'aquel luòc se serián recaptats a Aigas Vivas, un còp que los Sarrasins agèron desrocat Pataranum. Mas es malaisit de saber se lo nom es latin o s'es latinizat en partent de la prononciacion del nom al sègle XV.

## Administracion

Lista deus cònsols successius :
| Periòde | Periòde | Identitat | Etiqueta |
| 2001 | 2020 | Jacky Rey | |
| junh de 1995 | 2001 | Huguette Bouchardeau | PSU, puèi divèrs esquèrra |
| març de 1989 | 1995 | Simone Mouyren | PCF |
| 1977 | 1983 ? | Jean-Claude Couderc | divèrs drecha |
| 1965 | 1977 | Simone Daude-Mouyren | PCF |
| 1959 | 1965 | Edmond Gaillard | |
| octobre 1947 | 1959 | Paul Pattus | |
| | 1947 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Someire; es ara del canton de Vauverd.

## Demografia

modificar « persona »  v · d · m 
Evolucion demografica Populacion comunala actuala (2013): 3140, totala: 3185 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 414 | 1 520 | 1 637 | 1 740 | 1 687 | 1 669 | 1 618 | 1 601 | 1 619 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 686 | 1 735 | 1 837 | 1 898 | 1 798 | 1 606 | 1 816 | 1 854 | 1 862 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 901 | 1 832 | 1 763 | 1 460 | 1 401 | 1 459 | 1 423 | 1 225 | 1 366 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 367 | 1 506 | 1 611 | 1 908 | 2 101 | 2 331 | 2 550 | 2 595 | 2 727 2 765 |
| 2009 | 2010 |
| 2 859 2 899 | 2 990 3 031 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 3338 abitants.

## Personalitats ligadas amb la comuna

* Gaston Domergue (1863-1937), politician e president de la Republica Francesa
* Renat Silhòl (1922-2011), escrivan, ensenhaire e pedagòg occitan

## Nòtas

* ↑ Règlas d'Escritura de la mencion : https://fr.calameo.com/books/005115906552c74111cd2
* ↑ Loïs Alibèrt, Gramatica occitana, segonda edicion, Centre d'Estudis Occitans, Montpelhièr, 1976, Vocabulari ortografic, p. 459-460
* ↑ IEO_BdTopoc : http://bdtopoc.org
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 5
* ↑ Eugène Germer-Durand, Ministère de l'instruction publique (Éditeur scientifique) et Comité des travaux historiques et scientifiques (dir.), Dictionnaire topographique du département du Gard : comprenant les noms de lieu anciens et modernes, Paris, Impr. impériale, 1868, XXXVI-298 p., in-4 (notice BnF no FRBNF30500934), p. 4 et 159
* ↑ http://www.annuaire-mairie.fr/ancien-maire-aigues-vives-30.html
* Portal de Lengadòc